CELEX: 
Language: mt
Date: 2020-08-19 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Anness I tar-Regolament (UE) 2019/631 tal-Parlament Ewropew u tal-Kunsill sabiex jieħu inkunsiderazzjoni l-evoluzzjoni tal-massa tal-vetturi kummerċjali ħfief ġodda rreġistrati fl-2016, fl-2017 u fl-2018

IL-KUMMISSJONI
                             EWROPEA

                                                     Brussell, 19.8.2020
                                                     C(2020) 5606 final

                REGOLAMENT DELEGAT TAL-KUMMISSJONI (UE) .../...

                                         ta’ 19.8.2020

      li jemenda l-Anness I tar-Regolament (UE) 2019/631 tal-Parlament Ewropew u tal-
     Kunsill sabiex jieħu inkunsiderazzjoni l-evoluzzjoni tal-massa tal-vetturi kummerċjali
                         ħfief ġodda rreġistrati fl-2016, fl-2017 u fl-2018

                                  (Test b’rilevanza għaż-ŻEE)

MT                                                                                            MT
 ---pagebreak---                                  MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Skont ir-Regolament (UE) 2019/631, il-miri tal-emissjonijiet speċifiċi tas-CO2 li jridu
     jintlaħqu mill-manifatturi ta’ vetturi kummerċjali ħfief ġodda huma stabbiliti bħala funzjoni
     tal-massa medja fi stat ta’ tħaddim tal-flotta tal-vetturi tal-manifattur kif ukoll tal-flotta tal-
     vetturi madwar l-UE kollha. Sabiex jiġi żgurat li l-miri tal-emissjonijiet fil-flotta kollha fl-UE
     stabbiliti f’dak ir-Regolament ikomplu jintlaħqu maż-żmien, huwa meħtieġ li l-formula għall-
     kalkolu tal-miri tal-emissjonijiet speċifiċi tirrifletti l-evoluzzjoni tal-massa medja ta’ vetturi
     kummerċjali ħfief ġodda rreġistrati fl-Unjoni. Bħala konsegwenza, il-valur ta’ referenza tal-
     massa medja tal-flotta tal-UE (espress bħala l-valur M0 fil-formula għall-kalkolu tal-mira
     stabbilita fil-punt 4 tal-Parti B tal-Anness I ta’ dak ir-Regolament) għandu jiġi aġġustat b’mod
     regolari.
     Il-valur il-ġdid, li għandu jiġi applikat għall-kalkolu tal-miri tal-emissjonijiet speċifiċi mill-
     2021’il quddiem, huwa bbażat fuq il-massa medja f’kundizzjoni ta’ sewqan ta’ vetturi ġodda
     fis-snin kalendarji 2016, 2017 u 2018. Il-kalkolu jqis il-massa medja f’kundizzjoni ta’ sewqan
     fuq dawk it-tliet snin, ponderata skont l-għadd ta’ reġistrazzjonijiet ġodda f’kull waħda minn
     dawk is-snin, kif ikkonfermat mid-Deċiżjonijiet ta’ Implimentazzjoni tal-Kummissjoni (UE)
     2018/1431, (UE) 2019/5822 u (EU) 2020/10353.

     2.       KONSULTAZZJONIJIET QABEL L-ADOZZJONI TAL-ATT
     Fit-18 ta’ Ġunju 2020, il-Grupp ta’ Esperti dwar l-emissjonijiet ta’ CO2 minn vetturi bil-mutur
     kien infurmat dwar il-valur M0 il-ġdid.

     3.       ELEMENTI ĠURIDIĊI TAL-ATT DELEGAT
     Il-formula tal-kalkolu tal-mira hija emendata bil-għan li jiġi applikat il-valur M0 il-ġdid mill-
     1 ta' Jannar 2016.

     1
            Deċiżjoni ta' Implimentazzjoni tal-Kummissjoni (UE) 2018/143 tad-19 ta' Jannar 2018 li tikkonferma
            jew temenda l-kalkolu proviżjorju tal-emissjonijiet speċifiċi medji tas-CO2 u l-miri ta' emissjonijiet
            speċifiċi għall-manifatturi ta' vetturi kummerċjali ħfief ġodda għas-sena kalendarja 2016 skont ir-
            Regolament (UE) Nru 510/2011 tal-Parlament Ewropew u tal-Kunsill (ĠU L 25, 30.1.2018, p. 49).
     2
            Deċiżjoni ta' Implimentazzjoni tal-Kummissjoni (UE) 2019/582 tat-3 ta' April 2019 li tikkonferma jew
            temenda l-kalkolu proviżorju tal-emissjonijiet speċifiċi medji ta' CO2 u l-miri tal-emissjonijiet speċifiċi
            għall-manifatturi ta' vetturi kummerċjali ħfief ġodda għas-sena kalendarja 2017 u għall-konsorzju
            Volkswagen inkluż il-membri tiegħu għas-snin kalendarji 2014, 2015 u 2016 skont ir-Regolament (UE)
            Nru 510/2011 tal-Parlament Ewropew u tal-Kunsill (ĠU L 100, 11.4.2019, p. 47).
     3
            Id-Deċiżjoni ta' Implimentazzjoni tal-Kummissjoni (UE) 2020/ li tikkonferma jew temenda l-kalkolu
            proviżjorju tal-emissjonijiet speċifiċi medji ta' CO2 u l-miri tal-emissjonijiet speċifiċi għall-manifatturi
            ta’ vetturi kummerċjali ħfief ġodda għas-sena kalendarja 2018 skont ir-Regolament (KE) 2019/631 tal-
            Parlament Ewropew u tal-Kunsill (ĠU L 227, 16.07.2020, p.37).

MT                                                          1                                                              MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                     ta’ 19.8.2020

          li jemenda l-Anness I tar-Regolament (UE) 2019/631 tal-Parlament Ewropew u tal-
         Kunsill sabiex jieħu inkunsiderazzjoni l-evoluzzjoni tal-massa tal-vetturi kummerċjali
                             ħfief ġodda rreġistrati fl-2016, fl-2017 u fl-2018

                                            (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2019/631 tal-Parlament Ewropew u tal-Kunsill tas-17
     ta’ April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-
     karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti
     (KE) Nru 443/2009 u (UE) Nru 510/20114, u b’mod partikolari l-Artikolu 14(2) tiegħu,
     Billi:
     (1)      Il-massa medja tal-flotta tal-UE f’kundizzjoni ta’ sewqan użata għall-fini tal-kalkolu
              tal-miri tal-emissjonijiet speċifiċi ta’ CO2 għal kull manifattur ta’ vetturi kummerċjali
              ħfief ġodda, jiġifieri l-valur M0, għandha tiġi aġġustata b’mod regolari biex tqis il-
              bidliet fil-massa medja tal-vetturi kummerċjali ħfief ġodda rreġistrati fl-Unjoni.
     (2)      Abbażi tad-data mogħtija fid-Deċiżjonijiet ta’ Implimentazzjoni tal-Kummissjoni
              (UE) 2018/1435, (UE) 2019/5826 u (UE) 2020/10357, il-massa medja f’kundizzjoni ta’
              sewqan ta’ vetturi kummerċjali ħfief ġodda fis-snin kalendarji 2016, 2017 u 2018,
              ponderata skont l-għadd ta’ reġistrazzjonijiet ġodda f’kull waħda minn dawk is-snin,
              kienet ta’ 1 825,23 kg. Il-valur M0 għas-snin kalendarji 2021, 2022 u 2023, imsemmi
              fil-punt 4 tal-Parti B tal-Anness I tar-Regolament (UE) 2019/631 għandu għalhekk
              jirrifletti dik il-massa.
     (3)      Għalhekk jenħtieġ li r-Regolament (UE) 2019/631 jiġi emendat kif xieraq,

     4
              ĠU L 111, 25.4.2019, p. 13.
     5
              Id-Deċiżjoni ta' Implimentazzjoni tal-Kummissjoni (UE) 2018/143 tad-19 ta' Jannar 2018 li
              tikkonferma jew temenda l-kalkolu proviżjorju tal-emissjonijiet speċifiċi medji tas-CO2 u l-miri ta'
              emissjonijiet speċifiċi għall-manifatturi ta' vetturi kummerċjali ħfief ġodda għas-sena kalendarja 2016
              skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 25, 30.1.2018, p.
              49).
     6
              Id-Deċiżjoni ta' Implimentazzjoni tal-Kummissjoni (UE) 2019/582 tat-3 ta' April 2019 li tikkonferma
              jew temenda l-kalkolu proviżorju tal-emissjonijiet speċifiċi medji ta' CO2 u l-miri tal-emissjonijiet
              speċifiċi għall-manifatturi ta' vetturi kummerċjali ħfief ġodda għas-sena kalendarja 2017 u għall-
              konsorzju Volkswagen inkluż il-membri tiegħu għas-snin kalendarji 2014, 2015 u 2016 skont ir-
              Regolament (UE) Nru 510/2011 tal-Parlament Ewropew u tal-Kunsill (ĠU L 100, 11.4.2019, p. 47).
     7
              Id-Deċiżjoni ta' Implimentazzjoni tal-Kummissjoni (UE) 2020/1035 tat-3 ta’ Ġunju 2020 li tikkonferma
              jew temenda l-kalkolu proviżjorju tal-emissjonijiet speċifiċi medji ta' CO2 u l-miri tal-emissjonijiet
              speċifiċi għall-manifatturi ta’ vetturi kummerċjali ħfief ġodda għas-sena kalendarja 2018 skont ir-
              Regolament (KE) 2019/631 tal-Parlament Ewropew u tal-Kunsill (ĠU L 227, 16.7.2020, p. 37).

MT                                                          2                                                           MT
 ---pagebreak---      ADOTTAT DAN IR-REGOLAMENT:

                                              Artikolu 1
     Fil-punt 4 tal-Parti B tal-Anness I tar-Regolament (UE) 2019/631 l-entrata M0 tinbidel b’dan
     li ġej:
     “M0 hija 1 766,4 fl-2020, 1 825,23 għas-snin 2021, 2022 u 2023, u għall-2024 il-valur adottat
     skont il-punt (b) tal-Artikolu 14(1)”.

                                              Artikolu 2
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f'Il-Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.

     Magħmul fi Brussell, 19.8.2020

                                                Għall-Kummissjoni
                                                Il-President
                                                Ursula VON DER LEYEN

MT                                                3                                                  MT